Вольва ÖV4Вольва ÖV4Вольва ÖV4 на ВікісховішчыВольва ÖV4 на ВікісховішчыАгульныя даныя

|  |  |
| --- | --- |
| Вытворца: | Volvo Personvagnar |

|  |  |
| --- | --- |
| Выпуск: | 1927–1929 |

Дызайн

|  |  |
| --- | --- |
| Кампаноўка: | Задні |

На рынку

|  |  |
| --- | --- |
|   | Пераемнік**Пераемнік**Volvo PV651 |

**Volvo ÖV4** — першы аўтамабіль маркі Volvo. Абазначэнне ÖV4 азначае «адкрыты 4-цыліндравы кабрыялет» (шведск.: Öppen Vagn 4 cylindrar).

За 1927—1929 гады было выраблена 996 аўтамабіляў гэтай мадэлі.

Гісторыя
--------

У 1924 годзе Густаў Ларсан (шведск.: Gustaf Larson) і Асар Габрыэльсан (шведск.: Assar Gabrielsson), за абедам у рэстаране Sturehof (Стакгольм), прынялі рашэнне стварыць аўтамабіль для Швецыі.

Кампаньёны працавалі над такім аўтамабілем, які быў бы прыдатны да выкарыстання ў дарожных і кліматычных умовах Швецыі.

На яго стварэнне ў Ларсана і Габрыэльсана сышло 3 гады. Фінансавую падтрымку партнёрам аказала кампанія SKF, якая займалася выпускам шарыкавых падшыпнікаў.

25 ліпеня 1926 года быў выраблены прататып аўтамабіля.

А першы серыйны аўтамабіль выехаў з варот заводу раніцай 14 красавіка 1927. Было запланавана выпусціць у гэты год па 500 асобнікаў адкрытай і закрытай версій, але прадаць атрымалася толькі 297 машын.

Усяго за 1927—1929 гады было выраблена 996 аўтамабіляў гэтай мадэлі (694 PV4 і 302 ÖV4).

На момант пачатку вытворчасці, адкрытая версія (*ÖV4*) каштавала 4800 шведскіх крон. Закрытая (*PV4*) — 5800 шведскіх крон.

Канструкцыя
-----------

Аўтамабіль абсталёўваўся чатырохцыліндравым рухавіком *Pentaverken* аб'ёмам 1944 куб.см, магутнасцю 28 к.с. і несінхразаванай 3-ступеністай КП. Максімальная хуткасць складала 90 км / г, аднак рэкамендаваная фірмай - 60 км / г.

Мадэлі 1927 году абсталёўваліся тормазамі толькі задніх колаў, на пярэдніх яны з'явіліся толькі ў 1928 годзе, у якасці опцыі.

ÖV4 меў раму з ясеня і бука, а бакавыя панэлі — са шведскай ліставай сталі. Закрытая версія (PV4) абсталёўваўся рамай з ясеня і бярозы, мела кузаў з драўлянага каркаса, пакрытага штучнай скурай.

Машыны камплектаваліся 20-цалёвымі коламі артылерыйскага тыпу — з драўлянымі спіцамі і здымным вобадам.

Цікавыя факты
-------------

* Праца на зборачным заводзе над першым серыйным аўтамабілем кіпела ўсю ноч, і апошнія тэхналагічныя аперацыі завяршалі ўжо раніцай. У выніку, у канструкцыі аўтамабіля ў спешцы нешта наблыталі, і першы аўтамабіль Volvo, замест таго каб паехаць наперад са зборачнай лініі, паехаў пачаў рухацца ў зваротным кірунку. Аказалася, што няправільна ўстаноўлены перадачы задняга моста.

* Кожны з 10 прататыпаў, пабудаваных у 1926 годзе, атрымаў сваё ўласнае імя. Усе былі названыя паводле альманаха на дату іх завяршэння. Jacob — быў гатовы 25 ліпеня, у дзень, які ў шведскім календары завецца днём Якаба. У якасці прыкладу, акрамя таго, з дзесяці аўтамабіляў былі названыя Emil (*Эміль*), Sjöjungfrun (*Русалка*), Trollungen.

Зноскі
------

1. ↑   Архівавана 6 сакавіка 2016. 1927: ÖV4 - першыя аўтамабілі Volvo  (руск.)
2. ↑   Архівавана 7 сакавіка 2016. Цікавыя факты гісторыі - Volvo пачалося з ракаў  (руск.)
3. ↑  *Volvo 1927-1977*, red. Björn-Eric Lindh, Autohistorica, PR-Tryck, Sollentuna 1977 ISSN 0345-1003, s. 23

Спасылкі
--------

* Лагатып Вікісховішча На Вікісховішчы ёсць медыяфайлы па тэме Volvo ÖV4